**Nummer TC 1.2**

**BRØNDBY KOMMUNE**

**Træningscenter Brøndby**

**Udarbejdet af:** Jette Fledelius og Felix Petersen (maj 2019)

**Godkendt i MED den:** 6. juni 2019 + 4. november 2021

**Ansvarlig:** Centerleder Ulla Frausing

**Revideres senest:** Juli 2023

**Revideret:** Juli 2021 Jette Fledelius

|  |  |
| --- | --- |
| **Instruks vedrørende:**  Akupunktur | |
| **Målgruppe** | Alle terapeuter, som i forbindelse med behandling af borgere henvist til Træningscenter Brøndby, ønsker at anvende akupunktur som indsats. |
| **Formål** | At optimere patientsikkerheden i forbindelse med anvendelse af akupunktur, samt overholde lovgivningen på området. |
| **Mål** | * Tydelighed og ensretning vedr. krav til uddannelsesniveau * Tydelighed i forhold til hvilke områder på kroppen terapeuten må anvende akupunktur på * Sikre borgerinformation og samtykke forud for anvendelse af akupunktur |
| **Arbejdsgang**  **Krav** | * **Informere borger både mundtligt og skriftligt** * **Indhente og dokumentere samtykke forud for anvendelse af akupunktur** * **Sikre god hygiejne** * **Anvende desinfektionsservietter til området hvor nålen(e) skal placeres** * **Brug af sterile nåle, samt anvendelse af nålespand** * **Borger må kun ligge alene efter indgået aftale mellem terapeut og borger. Dog må borger ikke efterlades alene de første gange af hensyn til krav om at observere borgers umiddelbare reaktion på akupunktur.**   **Krav til uddannelse i forhold til hvilket område på kroppen man ønsker at anvende akupunktur på:**   |  |  | | --- | --- | | **Område på kroppen** | **Krav til uddannelse** | | Brystkassen:  *Ved brystkassen (thorax) forstås området fra nøglebenet (claviklen) opadtil og ribbenskurvaturen nedadtil. Det gælder både brystkassens forside og rygside samt området mellem skulderrundingens region (regio deltoidea) og siden af halsens nedre del (regio cervicalis lateralis), som tillige omfatter fordybningen over nøglebenet (fossa supraclavicularis major) og fordybningen (fossa supraclavicularis minor) mellem de to udspringshoveder af halsens skrå muskel (musculus sternocleidomastoidea).* | **Lovpligtigt kursus i at forebygge, erkende og håndtere skader på lungerne efter nåleakupunktur på brystkassen**  **+**  **Gennemført akupunkturuddannelse**  **sv. t. 250 timers undervisning** | | **Alle områder på kroppen som ikke er nævnt i ovenstående felt** | **2-dags kursus *hos Dansk selskab for akupunktur i fysioterapi*** |   **Under uddannelse**  **For at give terapeuter under uddannelse mulighed for at opnå den nødvendige rutine i at give akupunktur, kan der indgås en kontrakt med borgere, der på baggrund af særskilt information samtykker til at terapeuten anvender akupunktur i områder som terapeuten allerede er undervist i.**  **Sidemandsoplæring godkendes ikke som nok baggrund/uddannelse til at anvende akupunktur.**  **Forholdsregler og etiske overvejelser forud for anvendelse af akupunktur**  Ca. 50 % af dem, som modtager akupunktur, føler sig trætte og få en kortvarig opblussen af symptomerne efter behandlingen. Man kan desuden få mindre blødninger ved indstiksstedet. I sjældne tilfælde kan man kortvarigt besvime. Ved inkompetent anvendelse kan der eksempelvis ske uheld, hvor lungerne punkteres(1).  Kinesisk/ Vestlig akupunktur (2)  På Træningscenter Brøndby bruges akupunktur som understøttelse af borgers træningsforløb. Når akupunktur anvendes, arbejdes der primært med den vestlige akupunktur baseret på muskuloskeletal ræssonering med enkelte fjernpunkter hentet fra traditionel kinesisk akupunktur.  Forbehold ved anvendelse af akupunktur (3)   * Øget blødningstendens (eg. blødersygdom, trombocytopeni) * Antikoagulationsbehandling (INR >3) * Nålefobi * Skadet, inflammeret, ikke-intakt eller malignt væv * Elektriske implantater (eg. pacemaker, rygmarvsstimulator)\* * Områder med lymfeødem * Epilepsi\* * Ved hyperalgesi og allodyni ifm neuropatiske smerter * Uklar diagnostik   \* især forbehold for anvendelse af elektroakupunktur  **Ved anvendelse af akupunktur på thorax og/eller cervicalt skal der udleveres skriftligt informationsmateriale om bivirkninger og risici ved akupunktur(4).**  **Udskriv dokument fra følgende sti:**  **Træningscenter\40. juridiske spørgsmål\akupunktur\informationsbrev til borger.pptx** |
| **Lovgrundlag**  **Referencer**  **Kilder** | 1  § 74a  <https://www.retsinformation.dk/eli/lta/2019/731>  2  https://prodstoragehoeringspo.blob.core.windows.net/02762d31-5b9b-4d2d-adc9-4c2b0b0eddd8/Bekendtg%C3%B8relse%20om%20regler%20og%20krav%20til%20indhold%20og%20omfang%20af%20kursus...%20(D6123841).pdf  3 <https://www.sundhed.dk/borger/patienthaandbogen/sundhedsoplysning/diverse/hvad-er-akupunktur/>  4  Undervisningsmateriale fra Dansk Selskab for akupunktur i fysioterapi v. Bjarne  Ritig-Rasmussen  5 <https://www.sundhed.dk/sundhedsfaglig/laegehaandbogen/generelt/tilstande-og-sygdomme/diverse/akupunktur-i-almen-praksis/>  6  <https://stps.dk/da/nyheder/obs-meddelelser/vaer-opmaerksom-paa-sammenklapning-af-lunger-efter-akupunktur/> |